
 2.8.2011
 BG
 Официален вестник на Европейския съюз
 L 199/40
 РЕГЛАМЕНТ ЗА ИЗПЪЛНЕНИЕ (ЕС) No 758/2011 НА КОМИСИЯТА
 от 1 август 2011 година
 за изменение на Регламент (ЕС) No 1291/2009 относно избора на отчетни стопанства с цел определяне на доходите на земеделските стопанства
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1217/2009 на Съвета от 30 ноември 2009 г. относно създаване на система за събиране на счетоводна информация за доходите и икономическата дейност на земеделските стопанства в Европейската общност (1), и по-специално член 5, параграф 4 от него,
 като има предвид, че:
 (1)
 В член 2 от Регламент (ЕС) No 1291/2009 на Комисията от 18 декември 2009 г. относно избора на отчетни стопанства с цел определяне на доходите на земеделските стопанства (2) се определя прагът за икономическия размер на стопанствата за отчетната 2010 година и за следващите отчетни години.
 (2)
 Структурната промяна в Ирландия доведе до намаляване броя на най-малките стопанства и техния принос към съвкупната земеделска продукция, като по този начин отпадна необходимостта да бъдат използвани, за да може наблюдението да обхване най-значимата част от земеделската дейност.
 (3)
 В случая с Франция структурата на земеделския сектор в районите Guadeloupe, Martinique и La Réunion не се отразява от прага, приложим към Франция като цяло.
 (4)
 Следователно в случая с Ирландия е препоръчително прагът да се увеличи на 8 000 EUR, а в случая с Франция прагът за районите Guadeloupe, Martinique и La Réunion следва да бъде определен на 15 000 EUR.
 (5)
 В приложението към Регламент (ЕС) No 1291/2009 общият брой на отчетните стопанства за Ирландия бе установен на 1 300. Той не е променян от 1982 г. независимо от намаляването на броя на стопанствата в Ирландия и увеличаването на средния им размер. Поради това следва да бъде постигната задоволителна представителност въз основа на по-малка от сегашната извадка.
 (6)
 В случая с Франция добавянето на новите райони Guadeloupe, Martinique и La Réunion следва да бъде отразено и броят на отчетните стопанства във всеки френски район следва да бъде коригиран на нива, които осигуряват задоволителна представителност на извадката.
 (7)
 В случая с Унгария е необходимо да се отрази намаляването на броя на районите.
 (8)
 Поради това Регламент (ЕС) No 1291/2009 следва да бъде съответно изменен.
 (9)
 Мерките, предвидени в настоящия регламент, са в съответствие със становището на Комитета на Общността за системата за земеделска счетоводна информация,
 ПРИЕ НАСТОЯЩИЯ РЕГЛАМЕНТ:
 Член 1
 Регламент (ЕС) No 1291/2009 се изменя, както следва:
 1.
 Член 2 се изменя, както следва:
 а)
 тирето, което се отнася за Ирландия, се заменя със следния текст:
 „—
 Ирландия: 8 000 EUR“;
 б)
 тирето, което се отнася за Франция, се заменя със следния текст:
 „—
 Франция (с изключение на Guadeloupe, Martinique и La Réunion): 25 000 EUR
 —
 Франция (само Guadeloupe, Martinique и La Réunion): 15 000 EUR“.
 2.
 Приложението се изменя в съответствие с приложението към настоящия регламент.
 Член 2
 Настоящият регламент влиза в сила на седмия ден след публикуването му в Официален вестник на Европейския съюз.
 Той се прилага